title: Göran Persson
text: Hans Göran Persson () , naixito de Vingåker (Södermanland) o 20 de chinero de 1949, ye un politico sueco, que estió o primer menistro de Suecia dende o 22 de marzo de 1996 dica o 6 d'octubre de 2006. Ye melitant d'o Partito Socialdemocrata de Suecia, amás de miembro de l'Asociación Sueca de Cristianos Socialdemocratas, por as suyas conviccions relichiosas.
  
  Estió amás menistro d'Amostranza (1989-1991) y menistro de Finanzas (1994-1996).
  
  Carrera politica 
  
  Naixito d'una familia de clase obrera, estudeó Sciencias Socials en a Universidat d'Örebro.
  
  Estió melitant d'a chovenalla d'o Partito Socialdemocrata de Suecia y consellero en Katrineholm, antis d'estar en 1979 deputato en o Riksdag (o Parlamento de Suecia).
  
  Entre 1989-1991 estió menistro d'Amostranza en o Gubierno d'o primer menistro Ingvar Carlsson; entre 1994-1996 estió menistro de Finanzas en atro Gubierno de Carlsson. Destacó por as suyas mesuras economicas, que permetioron a dentrada de Suecia en a Unión Europea.
  
  Esleito president d'o suyo partiu ta succeder a Mona Sahlin en 1996, completó o mandato gubernamental, ta obtener a victoria en as eleccions chenerals de 2002. Sindembargo, fue redotado en as eleccions de 2006 por os conservadors de Fredrik Reinfeldt. Albandonó o cargo de president d'o partiu, succedito por Mona Sahlin en o Congreso d'o suyo partiu en Estocolmo o 17-18 de marzo de 2007.
  
  Vinclos externos 
  
  Politicos de Suecia
  Primers ministros de Suecia
  Ministros de Suecia
  1949 (naixencias)